Video's - Oro Agri Europe
Blader door een verzameling video's die we hieronder hebben samengesteld.
PREV-AM (Engels) Uitgebreide versie.
WETCIT met TransPhloem-technologie.
Transformator in tafeldruiven. Uiterlike gebruike was ’n hart nie skoon nie | Netwerk24
Uiterlike gebruike was ’n hart nie skoon nie
Deur Ds. André De Villiers 06 September 2018 06:00
In Markus 7 praat Jesus met die mense oor higiëniese gebruike.
Hy sê as ons nie ons hande was nie, ons dalk kieme kan kry en siek word. Maar Hy praat ook oor ’n skoon hart.
Jesus het nie gesê ons hoef nie hande te was nie. Dit is goed en reg om gereeld jou hande te was, omdat kieme maklik aan ’n mens se hande vassit.
Maar om gereeld hande te was, het niks met godsdiens te doen nie. Daarom beklemtoon Jesus dat ons harte vir hom belangriker as ons hande is.
Soos gewoonlik gebruik Jesus nie om dowe neute dié beeld nie.
Hy wil hê die mense moet verder dink as net die higiëniese gebruik van handewas.
Dit is belangrik om die Here lief te hê en Hom te dien. Om Hom en ons medemens lief te hê.
Daar was baie gebruike wat die Jode as groep gevolg het om hulle van ander groepe te onderskei.
Daarmee op sigself is niks verkeerd nie – maar wanneer dit ’n manier word om te dink dat jy as mens beter is as ’n ander, wanneer jy jouself vergelyk op grond van redes wat nie reg is nie, dan moet jy weer dink.
Jesus wil vir ons vra: Watter leefstyl eer God?
’n Leefstyl gevorm deur die Woord, of ’n leefstyl wat gevorm is deur ’n mengsel van politieke en godsdienstige agendas?
Uiterlike gebruike gaan jou as mens nie verander nie.
Dit is wat uit jou hart kom wat jou optrede na buite bepaal.
Onreinhede uit die hart maak jou onbevoeg om reg voor God en jou naaste te leef.
Die hart is die sentrum van die lewe.
Wat is vir jou die belangrikste: die handhawing van jou eie voorkeure, of om in vrede en onderlinge respek met jou naaste te leef?
In ons land het alle kultuurgroepe gebruike wat vir ons belangrik is, en ons wil dit graag voortsit.
Maar in ons harte het ons (steeds) nie plek vir mekaar nie.
Dit word telkens duidelik in ons gedrag en woorde teenoor mekaar.
Só eer ons nie die Here nie.
Dit is tyd dat ons diep luister na Jesus, en ons harte met syne kalibreer.